BG Официален вестник на Европейския съюз C 227/3

Обобщена информация, която държавите-членки съобщават относно държавна помощ, предоставена в съответствие с Регламент (ЕО) № 1857/2006 на Комисията за прилагане на членове 87 и 88 от Договора към държавната помощ за малки и средни предприятия, осъществяващи дейност в производството на селскостопански продукти и за изменение на Регламент (ЕО) № 70/2001

(2008/C 227/03)

Помощ №: XA 270/07

Държава-членка: Република Словения

Регион: Občina Prebold

Наименование на схемата за помощ или име на дружеството получател на индивидуалната помощ: Pomoč za ohranjanje in razvoj kmetijstva ter podeželja v občini Prebold za programsko obdobje 2007–2013

Правно основание: Pravilnik o dodeljevanju pomoči za ohranjanje in razvoj kmetijstva ter podeželja v občini Prebold za programsko obdobje 2007–2013

Планирани годишни разходи за схемата или общ размер на индивидуалната помощ, предоставена на дружеството:

2007 г.: 37 000 EUR

2008 г.: 37 000 EUR

2009 г.: 39 000 EUR

2010 г.: 39 000 EUR

2011 г.: 40 000 EUR

2012 г.: 40 000 EUR

2013 г.: 40 000 EUR

Максимален интензитет на помощта:

1. Инвестиции в земеделски стопанства за първично производство:

— до 50 % от приемливите разходи за районите в по-неблагоприятно положение,

— до 40 % от приемливите разходи за останалите райони,

— до 60 % от приемливите разходи за районите в по-неблагоприятно положение и до 50 % от приемливите разходи за останалите райони, ако инвестициите са направени от млади земеделски стопани до пет години след започване на дейността.

Помощта цели да бъдат направени инвестиции за възстановяване на земеделски обекти, за закупуване на оборудване за селскостопанското производство, за инвестиране в трайни насаждения, за агро-мелиорация и за управление на пасищата.

2. Съхраняване на традиционен ландшафт и сгради:

— до 100 % от фактическите разходи за съхраняване на непроизводствени обекти,

— до 60 % от фактическите разходи или 75 % за райони в по-неблагоприятно положение за инвестиции в производствени активи на стопанството, при условие че инвестицията не води до каквото и да било увеличение на производствения капацитет на стопанството,

— може да бъде отпусната допълнителна помощ с интензитет до 100 % за покриване на допълнителните разходи във връзка с използването на традиционни материали, необходими за запазването на историческия характер на сградите.

3. Преместване на селскостопански сгради в името на обществения интерес:

— до 100 % от фактическите разходи, когато преместването се състои само в демонтиране, премахване и повторно издигане на съществуващи съоръжения,

— ако в резултат от преместването земеделският стопанин бъде облагодетелстван с по-модерни съоръжения, земеделският стопанин трябва да участва във финансирането с минимум 60 %, или с 50 % за райони в по-неблагоприятно положение, от увеличението на стойността на съответните съоръжения след преместването. Ако получателят е млад земеделски стопанин, неговото участие трябва да е съответно най-малко 55 % или 45 %,

— ако преместването води до увеличение на производствения капацитет, участието на получателя трябва да бъде най-малко 60 %, или 50 % за районите в по-неблагоприятно положение, от разходите, свързани с това увеличение. Ако получателят е млад земеделски стопанин, неговото участие трябва да е съответно най-малко 55 % или 45 %.

4. Помощ за заплащане на застрахователни премии:

— размерът на общинското съфинансиране допълва съфинансирането на застрахователните премии от държавния бюджет до 50 % от приемливите разходи за застраховане на посеви и плодове, както и за застраховане срещу загуби от болести по животните.

5. Помощ за препарцелиране на земи:

— до 100 % от фактическите правни и административни разходи.

6. Помощ за насърчаване на производството на качествени селскостопански продукти:

— до 100 % от фактическите приемливи разходи под формата на субсидирани услуги; това не бива да включва преки парични плащания на производителите.

7. Предоставяне на техническа помощ:

— може да се отпусне помощ за покриване на до 100 % от разходите за образование и обучение, за предоставяни от трети страни консултантски услуги, както и за организиране на форуми, конкурси, изложения, панаири, публикации и уебсайтове. Помощта се предоставя под формата на субсидирани услуги и не бива да включва директни парични плащания на производителите

Дата на въвеждане: Октомври 2007 г. (помощта ще бъде предоставена едва след публикуването на обобщената информация на уебсайта на Европейската комисия)

Срок на схемата или на предоставената индивидуална помощ: До 31.12.2013 г.

Цел на помощта: Основна цел: подпомагане на МСП

Позоваване на съответните членове от Регламент (ЕО) № 1857/2006 и приемливи разходи: Глава II от проектоправилника за предоставяне на помощ за съхраняване и развитие на земеделието и селските райони в община Преболд за програмния период 2007-2013 г. включва мерки, представляващи държавна помощ в съответствие със следните членове от Регламент (ЕО) № 1857/2006 на Комисията от 15 декември 2006 г. за прилагане на членове 87 и 88 от Договора към държавната помощ за малки и средни предприятия, осъществяващи дейност в производството на селскостопански продукти и за изменение на Регламент (ЕО) № 70/2001 (ОВ L 358, 16.12.2006 г., стр. 3):

член 4: Инвестиции в земеделски стопанства,

член 5: Съхраняване на традиционен ландшафт и сгради,

член 6: Преместване на селскостопански сгради в името на обществения интерес,

член 12: Помощ за заплащане на застрахователни премии,

член 13: Помощ за препарцелиране на земи,

член 14: Помощ за насърчаване производството на качествени селскостопански продукти,

член 15: Предоставяне на техническа помощ в селскостопанския сектор

Обхванат сектор (обхванати сектори): Земеделие

Име и адрес на органа, предоставящ помощта:

Občina Prebold Hmeljarska cesta 3 SLO-3312 Prebold

Интернет адрес: http://www.uradni-list.si/1/ulonline.jsp?urlid=200785&dhid=91588

Друга информация: Мярката за плащане на застрахователни премии с цел застраховане на посеви и плодове включва следните неблагоприятни метеорологични условия, които могат да представляват природно бедствие: пролетна слана, градушка, мълния, пожар, предизвикан от мълния, бури или наводнения.

Общинският правилник спазва изискванията на Регламент (ЕО) № 1857/2006 за мерките, които общините следва да приемат и за общите разпоредби, които следва да бъдат приложени (стъпки, предшестващи отпускането на помощите, натрупване, прозрачност и наблюдаване на помощите)

Vinko DEBELAK

Кмет на община Преболд

Помощ №: XA 289/07

Държава-членка: Република Литва

Регион: —

Наименование на схемата за помощ или име на дружеството, което получава индивидуална помощ: Parama ūkiams modernizuoti 2007—2013 m.

Правно основание: Lietuvos Respublikos žemės ūkio ministro 2007 m. rugpjūčio 24 d. įsakymas Nr. 3D-389 „Dėl paramos ūkams modernizuoti 2007—2013 metais taisyklių“ (Žin., 2007, Nr. 94-3796)

Годишни разходи, предвидени по схемата, или общ размер на индивидуалната помощ, отпусната на дружеството: Предвиждан годишен бюджет 10,5 милиона LTL, което по официалния обменен курс отговаря на 3,04 милиона EUR

Максимален интензитет на помощта: Съгласно предписанията, посочени по-горе, при закупуването на нови трактори или нови комбайни за прибиране на реколтата се възстановяват 20 % от разходите за това. На млади земеделски производители, които към момента на подаване на молба са на възраст под 40 години и които са се установили като такива не повече от пет години преди закупуването на трактора или комбайна (наричани по-нататък млади земеделски производители), се възстановяват 25 % от разходите за закупуване.

Общият размер на инвестиционната помощ за един получател по една молба може да възлиза за един трактор на максимум 10 000 LTL (15 000 LTL за млади земеделски производители), а за комбайн — 40 000 LTL (50 000 LTL за млади земеделски производители).

Помощта може да покрива до 40 % (50 % за млади земеделски производители) от приемливите инвестиционни разходи за закупуване на един трактор или комбайн. Съгласно разпоредбите на член 19 от Регламент (ЕО) № 1857/2006 към помощта, отпусната за един трактор или комбайн, не може да се добавят други държавни помощи за същите приемливи за възстановяване разходи, ако с такова добавяне се превиши горепосочения максимален интензитет на помощта. Цялата отпусната инвестиционна помощ, получена за трактора или комбайна, се обединява. Тя обхваща държавната помощ, отпусната по горепосочените предписания, и други финансови помощи за новия трактор или комбайн, която/които помощ/и са поискани от молителя.

Максималният размер на инвестиционната помощ, отпусната на един получател, не бива да превишава сумата (400 000 EUR), посочена в член 4, параграф 9 от Регламент (ЕО) № 1857/2006.

Размерът на помощта може да варира в зависимост от броя на получателите и нужните средства

Дата на привеждане в действие:

Продължителност на схемата или индивидуалната помощ:

Цел на помощта:

— помощ за малки и средни предприятия,

— закупуване на машини и съоръжения,

— намаляване на производствените разходи,

— повишаване конкурентоспособността на селскостопанските предприятия,

— създаване на по-добри условия за снабдяване на земеделски производители със селскостопанска техника.

Прилагат се разпоредбите на член 4, параграф 4, буква б) от Регламент (ЕО) № 1857/2006

Приемливи разходи:

1. Средствата от специалната програма за насърчаване на селските райони се използват за покриване на част от разходите (без ДДС) за закупуване на нови трактори (наричани по-нататък „трактори“) и нови самоходни или теглени селскостопански комбайни за прибиране на реколтата (наричани по-нататък „комбайни“) с изключение на машини за прибиране на захарно цвекло.

2. На получателя на помощта се възстановяват само тези разходи за закупуване на трактор или комбайн, които са одобрени със заповед на директора на Националната разплащателна агенция при Министерството на земеделието (наричана по-нататък „Агенцията“) и са възникнали след влизане в сила на заповедта. Съгласно предписанията възможната помощ в рамките на една календарна година се ограничава до закупуването на един трактор или един комбайн.

3. Съгласно разпоредбите на член 4 параграф 7 от Регламент (ЕО) № 1857/2006 помощта не бива да се отпуска за инвестиции само за обновяване на селскостопанска техника

Засегнат/и икономически сектор/и: Първично производство на селскостопански продукти

Име и адрес на предоставящия орган:

Lietuvos Respublikos žemės ūkio ministerija Gedimino pr. 19 (Lelevelio g. 6) LT-01103 Vilnius

Интернет адрес: http://www.zum.lt/min/Isakymai/dsp_isakymas.cfm?IsakymasID=3602&langparam=LT

Други сведения: —

Държавен секретар на Министерство на земеделието на Република Литва

Държавен секретар

Vidmantas KANOPA

Помощ №: XA 342/07

Държава-членка: Република Словения

Регион: Območje občine Lovrenc na Pohorju

Наименование на схемата за помощ или име на дружеството, получател на индивидуалната помощ: Program razvoja kmetijstva in podeželja v občini Lovrenc na Pohorju 2007–2013

Правно основание: Pravilnik o dodeljevanju državnih pomoči za ohranjanje in razvoj kmetijstva in podeželja v občini Lovrenc na Pohorju (II.A poglavje)

Планирани годишни разходи за схемата или общ размер на индивидуалната помощ, предоставена на дружеството:

2007 г.: 19 200 EUR

2008 г.: 22 200 EUR

2009 г.: 22 700 EUR

2010 г.: 22 900 EUR

2011 г.: 23 100 EUR

2012 г.: 23 300 EUR

2013 г.: 23 500 EUR

Максимален интензитет на помощта:

1. Инвестиции в стопанства за първично производство:

— до 50 % от приемливите разходи в по-малко облагодетелствани райони и до 40 % от приемливите разходи за инвестиции в други райони.

Предназначението на помощта е да се инвестира в обновяване на земеделски стопанства, както и в закупуване на съоръжения за селскостопанското производство, а също в отглеждането на многогодишни култури и в подобряването на земеделски земи и пасища.

2. За препарцелиране на земя:

— до 100 % от действителните разходи за съдебните такси и административни разходи.

3. За предоставяне на техническа помощ в селскостопанския сектор:

— до 50 % от разходите за образование и обучение на фермерите, за консултантски услуги, както и за организиране на форуми, конкурси, изложби, панаири, публикации, каталози и уебсайтове, както и за разпространяване на научни знания. Помощта трябва да бъде предоставена под формата на субсидирани услуги и не трябва да включва преки плащания на парични суми към производителите

Дата на въвеждане: Ноември 2007 г. (помощта ще бъде предоставена едва след публикуване на обобщената информация на уебсайта на Европейската комисия)

Срок на схемата или на предоставената индивидуална помощ: До 31.12.2013 г.

Цел на помощта: Подпомагане на малките и средни предприятия

Позоваване на членове от Регламент (ЕО) № 1857/2006 и допустими разходи: Глава II.А от правилника за отпускане на държавна помощ за опазване и развитие на земеделието и селските райони в община Lovrenc na Pohorju включва мерки, представляващи държавна помощ съгласно следните членове от Регламент (ЕО) № 1857/2006 на Комисията от 15 декември 2006 г. за прилагане на членове 87 и 88 от Договора към държавната помощ за малки и средни предприятия, осъществяващи дейност в производството на селскостопански продукти и за изменение на Регламент (ЕО) № 70/2001 (ОВ L 358, 16.12.2006 г., стр. 3):

член 4: Инвестиции в земеделски стопанства,

член 13: Помощ за препарцелиране на земи,

член 15: Предоставяне на техническа помощ в селскостопанския сектор

Обхванат/и сектор/и: Селско стопанство

Име и адрес на органа, предоставящ помощта:

Občina Lovrenc na Pohorju Spodnji trg 8 SLO-2344 Lovrenc na Pohorju

Интернет адрес: http://www.izit.si/muv/index.php?action=showIzdaja&year=2007&izdajaID=423, стр. 950.

Друга информация: Общинският правилник е съобразен с изискванията на Регламент (ЕО) № 1857/2006 по отношение на мерките, които следва да бъдат приети от общината, и приложимите общи разпоредби (етапи, предшестващи отпускането на помощта, натрупване, прозрачност и контрол върху използването на помощта)

Помощ №: XA 350/07

Държава-членка: Обединеното кралство

Регион: Scotland

Наименование на схемата за помощ или име на дружеството получател на индивидуалната помощ: Scottish Ewe Scheme

Правно основание: Section 4 and 6 of the Small Landholders (Scotland) Act 1911

Регламент (ЕО) № 1857/2006

Планирани годишни разходи по схемата или общ размер на индивидуалната помощ, предоставена на дружеството: 2007 г.: 18 800 000 GBP

Максимален интензитет на помощта: Помощта ще бъде ограничена до компенсиране на нереализираните приходи, свързани с изпълнение на карантинни задължения в резултат на болест, за която има официално обявена епидемия от публичните власти. Заедно със схемата за помощ Sheep Welfare Scheme (по която земеделските стопани ще получават обезщетения, оценявани понастоящем на 1,5 милиона GBP) компенсацията няма да надхвърли 100 % от разходите, свързани с изискванията на мерките за контрол на шапа. Схемата е финансирана от шотландското правителство.

Съветниците по икономическите въпроси на шотландското правителство изчисляват, че разходите за спазване на изискванията за карантинните ограничения във връзка с епидемията от шап възлизат на 28 500 000 GBP. Общите разходи на шотландското правителство, свързани с пакета от мерки по отношение на производствата, които са засегнати от карантинните ограничения във връзка с епидемията от шап, включително Scottish Ewe Scheme и Sheep Welfare Scheme, ще бъдат ограничени до не повече от 25 100 000 GBP

Дата на въвеждане:

Срок на схемата или на предоставената индивидуална помощ: Помощта ще бъде отпусната под формата на еднократно плащане за производителите през ноември или декември 2007 г. Схемата ще бъде прекратена на 31 декември 2007 г.

Цел на помощта: Обезщетяване на производителите за нереализираните приходи поради ограниченията за движение и износ, наложени след избухването на епидемия от шап в Обединеното кралство. Тази цел е в съответствие с член 10, параграф 2 от Регламент (ЕО) № 1857/2006

Приемливи разходи: Загубите от нереализирани приходи поради ограниченията за движение и износ (включващи допълнителни изисквания за поддръжка, загуби от намаляване на производителността и загуба на пазарна стойност) са оценени на 6 GBP на глава за всяка овца или агне, чиято наличност в земеделското стопанство към 1 март 2007 г. е декларирана. Тези данни ще бъдат взети от единния формуляр за заявление (Single Application Form) за 2007 г., подаден на 15 май 2007 г., който показва, че ще бъде изплатено обезщетение за 3 133 000 животни, като общите разходи по схемата ще възлязат на 18 800 000 GBP. Това е в съответствие с член 10 от Регламент (ЕО) № 1857/2006, който предвижда, че брутният интензитет на помощта не може да надхвърля 100 % и че тя е предназначена за компенсиране на загуби от нереализирани приходи поради карантинни задължения

Обхванат сектор (обхванати сектори): Тази схема се прилага по отношение на овцевъдството в селското стопанство на Шотландия

Име и адрес на органа, предоставящ помощта:

Scottish Executive Pentland House 47 Robb's Loan Edinburgh EH14 1TY United Kingdom За контакт: Brian Endicott Tел. (44) 0131 244 6546

Интернет адрес: http://www.scotland.gov.uk/Topics/Agriculture/grants/Schemes/ScottishEweScheme

Помощ №: XA 378/07

Държава-членка: Република Словения

Регион: Občina Vuzenica

Наименование на схемата за помощ или име на дружеството получател на индивидуалната помощ: Pomoč za ohranjanje in razvoj kmetijstva in podeželja v občini Vuzenica za programsko obdobje 2007–2013

Правно основание: Pravilnik o dodeljevanju pomoči za ohranjanje in razvoj kmetijstva in podeželja v občini Vuzenica za programsko obdobje 2007–2013

Планирани годишни разходи за схемата или общ размер на индивидуалната помощ, предоставена на дружеството:

2007 г.: 7 431 EUR

2008 г.: 16 000 EUR

2009 г.: 16 000 EUR

2010 г.: 16 000 EUR

2011 г.: 16 000 EUR

2012 г.: 16 000 EUR

2013 г.: 16 000 EUR

Максимален интензитет на помощта:

1. Инвестиции в земеделски стопанства за първична продукция:

— до 50 % от приемливите разходи в райони в неблагоприятно положение,

— до 40 % от приемливите разходи в останалите райони,

— до 60 % от приемливите разходи в райони в неблагоприятно положение и до 50 % от приемливите разходи в останалите райони, когато инвестицията е направена от млади земеделски стопани в рамките на пет години след започване на тяхната дейност.

Целта на помощта е инвестиране във възстановяването на характерните черти на земеделските стопанства, в закупуване на оборудване за селскостопанска продукция, инвестиране в трайни култури и облагородяване на обработваемата земя и за стопанисване на пасищата.

2. Съхраняване на традиционен ландшафт и сгради:

— до 100 % от действителните разходи за инвестиции в непроизводствени активи,

— до 60 % (или 75 % за райони в неблагоприятно положение) от действителните разходи за производствени активи на територията на стопанствата, при условие че инвестицията не води до увеличаване на производствения капацитет на стопанството,

— допълнителна помощ може да бъде отпусната до 100 % за покриване на допълнителни разходи, свързани с използването на традиционни материали при съхраняване на историческия характер на сградите.

3. Преместване на селскостопански сгради в името на обществения интерес:

— до 100 % от действителните разходи, когато преместването се състои просто в разглобяване, преместване и изграждане на ново на съществуващите съоръжения,

— в случаите при които преместването води до придобиване от земеделския стопанин на по-модерни съоръжения, стопанинът трябва да внесе поне 60 % (или поне 50 % за райони в неблагоприятно положение) от повишението в стойността на въпросните съоръжения в резултат на преместването, Ако получателят е млад земеделски стопанин, вноската трябва да бъде съответно поне 55 % или 45 %,

— в случаите при които преместването води до увеличаване на производствения капацитет, вноската от получателя на помощта трябва да бъде поне 60 % (или до 50 % за райони в неблагоприятно положение) от свързаните с повишението разходи, Ако получателят е млад земеделски стопанин, вноската трябва да бъде съответно поне 55 % или 45 %.

4. Помощ за заплащане на застрахователни премии:

— предоставената от общината помощ представлява разликата между сумата на съфинансиране на застрахователните премии, отпусната от националния бюджет, и до 50 % от приемливите разходи за застрахователни премии за застраховането на посеви и продукция и на добитъка срещу болести.

5. Помощ за препарцелиране на земи:

— до 100 % от приемливите разходи, произтичащи от правни и административни процедури.

6. Помощ за насърчаване на производството на висококачествена селскостопанска продукция:

— до 100 % от приемливите разходи под формата на субсидирани услуги, помощта не може да включва преки парични плащания към производителите.

7. Предоставяне на техническа помощ:

— до 100 % от приемливите разходи за обучение и практическа подготовка на земеделски стопани, за консултантски услуги и за организирането на срещи, състезания, изложения, панаири, публикации, каталози и интернет страници и за финансиране на услуги по набиране на временен персонал. Помощта се отпуска под формата на субсидирани услуги и не може да включва преки парични плащания за производителите

Дата на въвеждане: Ноември 2007 г. (помощта ще бъде предоставена след публикуването на обобщение на интернет страницата на Европейската комисия)

Срок на схемата или на предоставената индивидуална помощ: До 31.12.2013 г.

Цел на помощта: Подпомагане на МСП

Съответни членове на Регламент (ЕО) № 1857/2006 и приемливи разходи: Глава II от проекта за Правилник за предоставяне на помощ за запазването и развитието на земеделието и селските райони в община Vuzenica за програмния период 2007-2013 г. включва мерки, които представляват държавна помощ в съответствие с Регламент (ЕО) № 1857/2006 на Комисията от 15 декември 2006 г. за прилагането на членове 87 и 88 от Договора към държавната помощ за малки и средни предприятия, осъществяващи дейност в производството на селскостопански продукт, и за изменение на Регламент (ЕО) № 70/2001 (ОВ L 358, 16.12.2006 г., стр. 3):

член 4: Инвестиции в земеделски стопанства,

член 5: Съхраняване на традиционен ландшафт и сгради,

член 6: Преместване на селскостопански сгради в името на обществения интерес,

член 12: Помощ за заплащане на застрахователни премии,

член 13: Помощ за препарцелиране на земи,

член 14: Помощ за насърчаване на производството на висококачествена селскостопанска продукция,

член 15: Предоставяне на техническа помощ в селскостопанския сектор

Обхванат(и) сектор(и): Селско стопанство

Име и адрес на органа, предоставящ помощта:

Občina Vuzenica Mladinska ulica 1 SLO-2367 Vuzenica

Интернет адрес: http://www.izit.si/muv/index.php?action=showIzdaja&year=2007&izdajaID=426

№ 569, стр. 30

Друга информация: Мярката за заплащане на застрахователни премии за застраховането на посеви и продукция включва следните неблагоприятни климатични явления, които могат да бъдат приравнени към природни бедствия: пролетна слана, градушка, мълнии, пожар, причинен от мълнии, буря и наводнения.

Общинският правилник отговаря на изискванията на Регламент (ЕО) № 1857/2006 относно мерките, които трябва да бъдат предприети на местно ниво, и относно прилаганите общи разпоредби (стъпки, предшестващи отпускането на помощта, натрупване, прозрачност и наблюдение на помощта)

Miran KUS

Кмет на община Vuzenica